**Tu şi Eu**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu şi Eu

De câte ori, iubite...

‘’- De câte ori, iubite, din cer tu te-ai prelins

Pe geana mea înlăcrimată în urma unui vis...

Nici stelele nu au puterea de-a lumina ca tine

Căci tu eşti cel ce poate durerea să-mi aline...

De câte ori te-ascult în gânduri ce nu tac,

Te caut cu privirea şi cât de mult îmi plac

Sclipirile de stele din ochii tăi senini...

În noaptea vieţii mele sunt raze şi lumini.

De câte ori în noapte am rătacit pe drum

Te-am căutat prin valuri şi prin ecou postum,

Sperând să-ţi cad în braţe, iubite, şi-apoi iară

Să reclădim din resturi o nouă primavară.

De-mi dai din nou iubire prin lacrimi vii de cer

Eu pe altarul vietii drept jertfă ma ofer

Şi întreaga mea făptură luci-va-n veşnicie

Ca ochi aprins al nopţii pe bolta cenuşie!’’

"-Să fie oare-aievea ?...sau visul se aprinde

Când ochiul nopţii vine şi dorul să-mi colinde?

Tot cerul viu clipeşte privind duios, acuş,

Lumină cum dau lunii din palmele căuş.

Eu îţi alin tristeţea şi rănile-ţi pansez

Şi stelele pe ramuri în noapte ţi le-aşez.

Şi pot, iubita mea, prin farmec şi mister,

Durerea ta adâncă în mine s-o transfer."

.....varianta finala la poezia "De câte ori, iubite..."